. Í sömu samræðu skilgreinir Platon þekkingu sem sanna rökstudda skoðun . En ágiskun er ekki ekki þekking ; þekking verður samkvæmt Platoni að vera bæði sönn og studd rökum . Samræðan , sem er eitt glæsilegasta ritverk Platons , fjallar einmitt um þekkingu . Í Ríkinu er enn gerður greinarmunur á skoðun og þekkingu , en nú virðist Platon telja að ekki sé hægt að öðlast raunverulega þekkingu á hinum efnislega heimi heldur að einungis sé hægt að hafa brigðular skoðanir um hann ; sönn þekking fáist aðeins á frummyndunum svokölluðu . Frummyndakenning Platons er langþekktasta og mikilvægasta kenning hans , og fjallar jafnt um raunveruleika , þekkingu , merkingarmið sértækra hugtaka og grundvöll siðferðisins . Í sem stystu máli felst kenningin í því að hlutir í hinum efnislega heimi séu aðeins ófullkomnar eftirmyndir af raunverulegum frummyndum þeirra . Platon virðist líta á visku og þekkingu meira eða minna sem samheiti . Raunveruleg viska er þekking , óhagganleg og sönn . En viskan er einnig sögð vera dygð og hún er meira að segja ein af höfuðdygðunum fjórum en þær voru viska , hugrekki , hófsemi og réttlæti . Hverjum hluta og hverri stétt tilheyrir ein af höfuðdygðunum fjórum . Dygð almennings og löngunarhluta sálarinnar er hófsemi , dygð varðmannanna og skapsins er hugrekki en viskan er dygð stjórnendanna og skynsemishluta sálarinnar . Réttlætið er síðan fólgið í því að hver stétt eða hluti sálarinnar vinni sitt verk . Heimildir og frekari fróðleikur Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .